बक्सर जिले से 27 किलोमीटर दूर राजपुर प्रखंड अंतर्गत देवढ़िया गांव में करीब 1400 साल पुराना सूर्य मंदिर है। उसका अपना इतिहास व धार्मिक महत्व है। भारत के महान सम्राट हर्षवर्धन (606-647 ई. ) के समय बना यह सूर्य मंदिर इलाके के लोगों की आस्था का केंद्र है। गांव में एक बड़े तालाब के किनारे स्थापित इस सूर्य मंदिर का गर्भ लगभग 20 गुणा 25 फीट का है और इसमें काले चिकने पत्थर की सूर्य प्रतिमा स्थापित है। करीब 1400 साल ही पुरानी इस पत्थर की प्रतिमा की ऊंचाई लगभग 3 फीट है। भगवान सूर्य की प्रतिमा के दोनों तरफ एक-एक प्रतिमाएं बराबर ऊंचाई की स्थापित हैं।
 मंदिर कैंपस में सूर्य भगवान के साथ-साथ गणेश, शंकर समेत कई देवी-देवताओं की दर्जन भर से अधिक मूर्तियां स्थापित हैं। लेकिन इनमें सूर्य की प्रतिमाएं अधिक हैं। मंदिर के ठीक बीच में एक पीपल का विशाल पेड़ है जो शुरू से ही लगा हुआ है।
 मंदिर के कमरे के पहले दरवाजे की पत्थर के चौखट पर हर्षवर्धन काल की लिपि में कुछ शब्दों को उकेरा गया है। इस लिपी को पुरातत्व विभाग भी अब तक नहीं पढ़ सका है। मंदिर के ठीक बगल में स्थित विशाल तालाब के भीतर 2 फीट व्यास वाले सात कुएं भी हैं। तालाब में खुदाई के क्रम में गांव वालों को बीते दिनों कई पुरानी प्रतिमाएं भी मिली हैं। ग्रामीण बताते हैं कि ओडिशा के कोणार्क मंदिर जैसी ही भगवान सूर्य की छोटी प्रतिमाएं यहां पर भी स्थापित हैं।
 इतिहास में भले ही देवढ़िया सूर्य मंदिर की चर्चा न हो, लेकिन यहां स्थापित मूर्तियां इस बात को साबित करती हैं कि यह प्राचीनतम धरोहरों में से एक है। गांव व आसपास के लोग बताते हैं कि हर्षवर्द्धन काल के समय की ही स्थापित भगवान सूर्य की प्रतिमाएं लोगों की आस्था की केंद्र रही हैं। लोग यहां मन्नतें मांगते हैं और उनके पूरे होने के बाद यहीं छठ का अनुष्ठान करते हैं।
 (इनपुट - सत्य प्रकाश पांडेय)
This website follows the DNPA Code of Ethics.
 
बक्सर जिले से सत्ताईस किलोग्राममीटर दूर राजपुर प्रखंड अंतर्गत देवढ़िया गांव में करीब एक हज़ार चार सौ साल पुराना सूर्य मंदिर है। उसका अपना इतिहास व धार्मिक महत्व है। भारत के महान सम्राट हर्षवर्धन के समय बना यह सूर्य मंदिर इलाके के लोगों की आस्था का केंद्र है। गांव में एक बड़े तालाब के किनारे स्थापित इस सूर्य मंदिर का गर्भ लगभग बीस गुणा पच्चीस फीट का है और इसमें काले चिकने पत्थर की सूर्य प्रतिमा स्थापित है। करीब एक हज़ार चार सौ साल ही पुरानी इस पत्थर की प्रतिमा की ऊंचाई लगभग तीन फीट है। भगवान सूर्य की प्रतिमा के दोनों तरफ एक-एक प्रतिमाएं बराबर ऊंचाई की स्थापित हैं। मंदिर कैंपस में सूर्य भगवान के साथ-साथ गणेश, शंकर समेत कई देवी-देवताओं की दर्जन भर से अधिक मूर्तियां स्थापित हैं। लेकिन इनमें सूर्य की प्रतिमाएं अधिक हैं। मंदिर के ठीक बीच में एक पीपल का विशाल पेड़ है जो शुरू से ही लगा हुआ है। मंदिर के कमरे के पहले दरवाजे की पत्थर के चौखट पर हर्षवर्धन काल की लिपि में कुछ शब्दों को उकेरा गया है। इस लिपी को पुरातत्व विभाग भी अब तक नहीं पढ़ सका है। मंदिर के ठीक बगल में स्थित विशाल तालाब के भीतर दो फीट व्यास वाले सात कुएं भी हैं। तालाब में खुदाई के क्रम में गांव वालों को बीते दिनों कई पुरानी प्रतिमाएं भी मिली हैं। ग्रामीण बताते हैं कि ओडिशा के कोणार्क मंदिर जैसी ही भगवान सूर्य की छोटी प्रतिमाएं यहां पर भी स्थापित हैं। इतिहास में भले ही देवढ़िया सूर्य मंदिर की चर्चा न हो, लेकिन यहां स्थापित मूर्तियां इस बात को साबित करती हैं कि यह प्राचीनतम धरोहरों में से एक है। गांव व आसपास के लोग बताते हैं कि हर्षवर्द्धन काल के समय की ही स्थापित भगवान सूर्य की प्रतिमाएं लोगों की आस्था की केंद्र रही हैं। लोग यहां मन्नतें मांगते हैं और उनके पूरे होने के बाद यहीं छठ का अनुष्ठान करते हैं। This website follows the DNPA Code of Ethics.